સુઇગામ : તલાટી કમ મંત્રીઓ વિવિધ માંગણીઓ મુદ્દે સરકાર સમક્ષ માંગણીઓ ના સંતોષાતા સોમવારથી સુઇગામ ટી.ડી.ઓને આવેદનપત્ર આપી અચોક્કસ મુદત ની હડતાળ પર ઉતરી જતાં સરહદી સુઇગામ તાલુકાના ગ્રામીણ વિસ્તારના લોકોના કામ અટવાઈ જતાં હેરાન પરેશાન થઈ રહ્યા છે. અખિલ ગુજરાત તલાટી કમ મંત્રીઓ ના મંડળના આદેશથી સુઇગામ તાલુકા તલાટી કમ મંત્રી મંડળ દ્વારા સોમવાર થી અચોક્કસ મુદ્દતની હડતાળ પર ઉતરી જતાં આજથી જ વિવિધ ગામોના લોકો તેમના કામો માટે પરેશાન થઈ રહ્યા છે.